rejauldu/bengali-wikipedia huggingface dataset:
হিরিয়ুর () ভারতের কর্ণাটক রাজ্যের চিত্রদুর্গ জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৩০ মিটার (২০৬৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে হিরিয়ুর শহরের জনসংখ্যা হল ৪৮,৭৭২ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে হিরিয়ুর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
লরেন্স অপু রোজারিও একজন বাংলাদেশী চিত্রগ্রাহক। ২০১১ সালে আমার বন্ধু রাশেদ চলচ্চিত্রের জন্য তিনি শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার অর্জন করেন।   শিক্ষাজীবন  অপু রোজারিও ১৯৯০ সালে নটর ডেম কলেজ থেকে উচ্চমাধ্যমিক শিক্ষা সম্পন্ন করেন। পরবর্তীতে তিনি ঢাকা বিশ্ববিদ্যালয় থেকে উদ্ভিদবিদ্যায় এমএসসি ডিগ্রি অর্জন করেন। এরপর তিনি পুণের ভারতীয় চলচ্চিত্র ও দূরদর্শন সংস্থানে মোশন পিকচার ফটোগ্রাফি নিয়ে অধ্যয়ন করেন।   চলচ্চিত্র   মাতৃত্ব (২০০৪)  খেলাঘর (২০০৬)  দূরত্ব (২০০৪)  আমার বন্ধু রাশেদ (২০১১)  নেকাব্বরের মহাপ্রয়াণ (২০১৪)  অনিল বাগচীর একদিন (২০১৫)  উই (২০১৮)  উড়াল (২০২০)   পুরস্কার ও সম্মাননা  পুরস্কারসালবিভাগচলচ্চিত্র ফলাফলসূত্র জাতীয় চলচ্চিত্র পুরস্কার   ২০১১ শ্রেষ্ঠ চিত্রগ্রাহক আমার বন্ধু রাশেদ    বাচসাস পুরস্কার   ২০১১ শ্রেষ্ঠ চিত্রগ্রাহক আমার বন্ধু রাশেদ     ২০২০ শ্রেষ্ঠ চিত্রগ্রাহক উই    তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:বাংলাদেশী চিত্রগ্রাহক বিষয়শ্রেণী:শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:কানাডায় বাংলাদেশী অভিবাসী বিষয়শ্রেণী:বাংলাদেশী খ্রিস্টান বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় চলচ্চিত্র ও দূরদর্শন সংস্থানের প্রাক্তন শিক্ষার্থী বিষয়শ্রেণী:বাচসাস পুরস্কার বিজয়ী
জেমস ডগলাস হাওয়ার্ড-জনস্টন (James Howard-Johnston) (জন্ম: ১২ মার্চ ১৯৪২) একজন ইংরেজ ইতিহাসবিদ, যিনি বাইজেন্টাইন সাম্রাজ্যর ইতিহাস নিয়ে গবেষণার জন্য পরিচিত। তিনি অক্সফোর্ড বিশ্ববিদ্যালয়ে বাইজেন্টাইন স্টাডিজের ইউনিভার্সিটি লেকচারার ছিলেন এবং করপাস ক্রিস্টি কলেজ, অক্সফোর্ড-এর এমেরিটাস ফেলো। তাঁর গবেষণাপদ্ধতি এডওয়ার্ড গিবন-এর ধারা অনুসরণ করে এবং বাইজেন্টাইন রাষ্ট্রকে পাশ্চাত্যের সমসাময়িক রাষ্ট্রগুলোর সঙ্গে তুলনামূলকভাবে বিশ্লেষণ করে। তিনি প্রাচীন যুগের শেষ সময় এবং রোমান-পারস্য যুদ্ধ ও ইসলামের প্রারম্ভিক ইতিহাস নিয়েও কাজ করেছেন।  প্রারম্ভিক জীবন হাওয়ার্ড-জনস্টনের জন্ম ডাবলিনে। তিনি রয়্যাল নেভির রিয়ার অ্যাডমিরাল ক্লারেন্স হাওয়ার্ড-জনস্টন ও তাঁর স্ত্রী ডগলাস হেইগের কন্যা লেডি আলেকজান্দ্রা হেইগ-এর পুত্র। তাঁর মা পরে বিখ্যাত ইতিহাসবিদ হিউ ট্রেভর-রোপারকে বিবাহ করেন।Charles Mosley, ed, Burke's Peerage, Baronetage & Knightage 107th edition. Wilmington, Delaware, U.S.: Burke's Peerage (Genealogical Books) Ltd, 2003, volume 1, 562  তিনি ক্রাইস্ট চার্চ, অক্সফোর্ডে পড়াশোনা করেন।  পেশাগত জীবন ১৯৬৬ থেকে ১৯৭১ সাল পর্যন্ত তিনি অক্সফোর্ডের ক্রাইস্ট চার্চে জুনিয়র রিসার্চ লেকচারার ছিলেন এবং ১৯৬৮-৬৯ সালে ডামবার্টন ওকস-এ জুনিয়র ফেলো ছিলেন। পরবর্তীতে তিনি বাইজেন্টাইন স্টাডিজের ইউনিভার্সিটি লেকচারার ও করপাস ক্রিস্টি কলেজের ফেলো হন। ২০০৯ সালে অবসর গ্রহণের আগ পর্যন্ত তিনি এই পদে ছিলেন। এক সময় তিনি করপাস ক্রিস্টি কলেজের অন্তর্বর্তীকালীন প্রেসিডেন্টও ছিলেন।  তিনি অক্সফোর্ড সিটি কাউন্সিল (১৯৭১–৭৬) এবং অক্সফোর্ডশায়ার কাউন্টি কাউন্সিল (১৯৭৩–৭৭, ১৯৮১–৮৭) এর নির্বাচিত সদস্য ছিলেন। ১৯৭৩ সালের পুনঃনির্বাচনে তিনি লেবার পার্টির প্রার্থী হিসেবে অংশ নেন এবং ৪৩.৭% ভোট পান।  ব্যক্তিগত জীবন তিনি ঔপন্যাসিক অ্যাঞ্জেলা হুথকে বিবাহ করেন। তাঁর একজন কন্যা ইউজিনি টিসলি এবং একজন সৎ-কন্যা, ক্যান্ডিডা ক্রু, যিনি কুইন্টিন ক্রু-এর কন্যা।  গ্রন্থাবলি  (নাইজেল রায়নের সঙ্গে) The Scholar & the Gypsy: Two Journeys to Turkey, Past and Present (১৯৯২)  (পল হেওয়ার্ডের সঙ্গে সম্পাদিত) The Cult of Saints in Late Antiquity and the Middle Ages (১৯৯৯)  Witnesses to a World Crisis: Historians and Histories of the Middle East in the Seventh Century (২০১০)  Historical Writing in Byzantium (২০১৪)  (সম্পা.) Social change in town and country in eleventh-century Byzantium (২০২০)  The Last Great War of Antiquity (২০২১)  তথ্যসূত্র  বিষয়শ্রেণী:১৯৪২ জন্ম বিষয়শ্রেণী:ব্রিটিশ বাইজেন্টিন গবেষক বিষয়শ্রেণী:২০শ শতাব্দীর ইংরেজ ইতিহাসবিদ বিষয়শ্রেণী:২১শ শতাব্দীর ইংরেজ ইতিহাসবিদ বিষয়শ্রেণী:ইংরেজ অ-কল্পকাহিনী লেখক বিষয়শ্রেণী:শ্রমিক দল (যুক্তরাজ্য) এর কাউন্সিলর বিষয়শ্রেণী:জীবিত ব্যক্তি বিষয়শ্রেণী:অক্সফোর্ড সিটি কাউন্সিলের সদস্য বিষয়শ্রেণী:অক্সফোর্ডশায়ার কাউন্টি কাউন্সিলের সদস্য বিষয়শ্রেণী:বাইজেন্টাইন ইতিহাসের পণ্ডিত বিষয়শ্রেণী:অক্সফোর্ড বিশ্ববিদ্যালয়ের ইতিহাসবিদ বিষয়শ্রেণী:কর্পাস ক্রিস্টি কলেজ, অক্সফোর্ডের সভ্য
অর্চনা (জন্ম: সুধা) হলেন একজন ভারতীয় চলচ্চিত্র অভিনেত্রী। এছাড়া তিনি একজন খ্যাতনামা কুচিপুড়ি ও কত্থক নৃত্যশিল্পী। তিনি তামিল ভাষার ভিডু (১৯৮৭) ও তেলুগু ভাষার দাসী (১৯৮৮) চলচ্চিত্রে অভিনয় করে টানা দুইবার শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্র হল নিরীক্ষণ (১৯৮২), নিঙ্গল কেত্তাবাই (১৯৮৪), পরাত্তই এঞ্জিরা আঝাগু সুন্দরম (২০০৭) ও ওনবন্ধু রুবাই নট্টো (২০০৭)।   প্রারম্ভিক জীবন  অর্চনা অন্ধ্র প্রদেশে জন্মগ্রহণ করেন। তার প্রকৃত নাম সুধা। তিনি তামিলনাড়ু চলচ্চিত্র ও দূরদর্শন সংস্থানে অভিনয়ের প্রশিক্ষণ লাভ করেন। সেখানে তিনি মার্কিন পরিচালক উইলিয়াম গ্রিভসের একটি কর্মশালায় অংশগ্রহণ করেন। গ্রিভস তাকে পরিচালক বালু মহেন্দ্রর সাথে পরিচয় করিয়ে দেন।   কর্মজীবন  অর্চনা মালয়ালম চলচ্চিত্র যাত্রার তেলুগু পুনর্নির্মাণ নিরীক্ষণ চলচ্চিত্রে অভিনয় করে নন্দী পুরস্কারের বিশেষ জুরি পুরস্কার লাভ করেন। বালু মহেন্দ্র পরিচালিত নিঙ্গল কেত্তাবাই (১৯৮৪) ছবিতে অভিনয় করেন। তিনি তামিল ভাষার ভিডু (১৯৮৭) ও তেলুগু ভাষার দাসী (১৯৮৮) চলচ্চিত্রে অভিনয় করে টানা দুইবার শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন।  ২০০৭ সালে তিনি পরাত্তই এঞ্জিরা আঝাগু সুন্দরম ছবিতে ধনুষ ও মীরা জেসমিনের সাথে অভিনয় করেন। একই বছর অনবধু রুবাই নট্টু ছবিতে অভিনয় করে শ্রেষ্ঠ চরিত্রাভিনেত্রী বিভাগে তামিলনাড়ু রাজ্য চলচ্চিত্র পুরস্কার অর্জন করেন। প্রায় দশ বছরের বিরতির পর তিনি মুক্তি প্রতীক্ষিত আঝিয়াতা কলঙ্গল চলচ্চিত্রে অভিনয় করেন। এতে তার সাথে অভিনয় করেন রেবতী ও প্রকাশ রাজ।   পুরস্কার   জাতীয় চলচ্চিত্র পুরস্কার  ১৯৮৭: শ্রেষ্ঠ অভিনেত্রী - ভিডু  ১৯৮৮: শ্রেষ্ঠ অভিনেত্রী - দাসী ফিল্মফেয়ার পুরস্কার দক্ষিণ  ১৯৮৮: শ্রেষ্ঠ অভিনেত্রী (তামিল) - ভিডু তামিলনাড়ু রাজ্য চলচ্চিত্র পুরস্কার  ২০০৭: শ্রেষ্ঠ চরিত্রাভিনেত্রী - অনবধু রুবাই নট্টু নন্দী পুরস্কার  ১৯৮২: বিশেষ জুরি পুরস্কার - নিরীক্ষণ   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:শ্রেষ্ঠ চরিত্রাভিনেত্রী বিভাগে তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:এম জি আর সরকারি চলচ্চিত্র ও টেলিভিশন প্রশিক্ষণ ইনস্টিটিউটের প্রাক্তন শিক্ষার্থী বিষয়শ্রেণী:তেলুগু অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:নন্দী পুরস্কার বিজয়ী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:বিজয়ওয়াড়ার অভিনেত্রী
থাম্ব| নাইকি এয়ার জর্ডান একাদশ স্নিকার্স alt=A pair of black Converse canvas sneakers|থাম্ব| ঐতিহ্যবাহী লো-কাট কনভার্স স্নিকার্সের একজোড়া ডান|থাম্ব| বাচ্চাদের জন্য নকশা করা স্ট্রাইড রাইট স্নিকার্স স্নিকার (এছাড়াও বলা হয় প্রশিক্ষক, অ্যাথলেটিক জুতা, টেনিস জুতা, জিম জুতা, কিকস, ক্রীড়া জুতা, ফ্ল্যাট, দৌড়ানোর জুতা, বা রানার) হল প্রাথমিকভাবে খেলাধুলা বা শারীরিক ব্যায়ামের বিভিন্ন রূপের জন্য নকশা করা জুতা, কিন্তু এগুলি এখন নৈমিত্তিক পরিধানের জন্যও ব্যাপকভাবে ব্যবহৃত হয় ।  ২০ শতকের মাঝামাঝি কনভার্স, নাইকি এবং স্প্যাল্ডিংয়ের মতো কোম্পানিগুলি জনপ্রিয় হওয়ার পর, তারা তাদের পোশাকে অনেক পরিবর্তন আনে বৈশ্বিক বাজার দ্রুতগতিতে ধরতে। বৈশ্বিক পোশাক শিল্পের অন্যান্য অংশের মতো, জুতা উৎপাদন এশিয়ায় ব্যাপকভাবে কেন্দ্রীভূত হয় এবং এই অঞ্চলে দশটির মধ্যে নয়টি জুতা উৎপাদিত হয়।   সমসাময়িক স্নিকারগুলি মূলত সিন্থেটিক উপাদান দিয়ে তৈরি করা হয় এবং উপকরণ ও উত্পাদন প্রক্রিয়া গড়ে প্রায়   CO2 উত্পন্ন করে।   কিছু কোম্পানি তাদের উৎপাদনে আরও টেকসই উপকরণ প্রতিস্থাপন করার চেষ্টা করছে।  প্রায় ৯০% জুতা জীবনের শেষে মাটির নীচে চাপা পড়ছে।    তথ্যসূত্র    বহিঃসংযোগ      বিষয়শ্রেণী:জুতা বিষয়শ্রেণী:ফ্যাশনের ইতিহাস বিষয়শ্রেণী:পাদুকা বিষয়শ্রেণী:২১শ শতাব্দীর ফ্যাশন বিষয়শ্রেণী:২০শ শতাব্দীর ফ্যাশন বিষয়শ্রেণী:পোশাকের ইতিহাস (পশ্চিমা ফ্যাশন)
আলেহান্দ্রো রেবোয়ো কেনিয়াল (; জন্ম: ১১ জানুয়ারি ১৯৮৩; আলেহান্দ্রো রেবোয়ো নামে সুপরিচিত) হলেন একজন অবসরপ্রাপ্ত স্পেনীয় পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় পালেন্সিয়া এবং রেয়েসের হয়ে একজন গোলরক্ষক হিসেবে খেলেছেন।  ১৯৯৭–৯৮ মৌসুমে, স্পেনীয় ফুটবল ক্লাব স্পোর্টিং হিহোনর যুব পর্যায়ের হয়ে খেলার মাধ্যমে রেবোয়ো ফুটবল জগতে প্রবেশ করেন এবং পরবর্তীতে তিনি ওবিয়েদোর হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০২–০৩ মৌসুমে, ওবিয়েদো বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। রিয়াল ওবিয়েদো বি-এর হয়ে ১ মৌসুম খেলার পর, তিনি রেয়েসে যোগদান করেন, যেখানে তিনি ২ মৌসুমে ৪২টি ম্যাচে অংশগ্রহণ করেছেন। অতঃপর তিনি স্পেনীয় ক্লাব হেতাফে বি-এ যোগদান করেন, যেখানে তিনি এক মৌসুম অতিবাহিত করার পর হেতাফের মূল দলে যোগদান করেন। হেতাফের হয়ে ১ মৌসুমে মাত্র ৪টি ম্যাচে অংশগ্রহণ করার পর, তিনি লোর্কা দেপোর্তিবায় যোগদান করেন। পরবর্তীতে, পালেন্সিয়া এবং কার্তাহেনার হয়ে খেলেছেন। তিনি সর্বশেষ ২০১২–১৩ মৌসুমে, তিনি কার্তাহেনা হতে আবিলেসে যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছেন।   তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:১৯৮৩-এ জন্ম বিষয়শ্রেণী:ফুটবল গোলরক্ষক বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:হেতাফে ফুটবল ক্লাব বি-এর খেলোয়াড় বিষয়শ্রেণী:গ্রানাদা ফুটবল ক্লাবের খেলোয়াড় বিষয়শ্রেণী:ফুটবল ক্লাব কার্তাহেনার খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:গিহোনের ফুটবলার
নিকোবর লম্বা-লেজ ম্যাকাক (Macaca fascicularis umbrosa, নিকোবর বানর নামে অধিক পরিচিত) হল কাঁকড়াভুক বানরের একটি উপপ্রজাতি। এরা নিকোবর দ্বীপপুঞ্জের এনডেমিক (স্থানীয়) প্রজাতি। এরা নিকোবর দ্বীপপুঞ্জের তিনটি স্থানে পাওয়া যায় । যথা- গ্রেট নিকোবর, লিটিল নিকোবর ও কৎচল দ্বীপে। এদের প্রাকৃতিক বাসস্থান ক্রান্তীয় ও উপক্রান্তীয় সরলবর্গীয় বনাঞ্চল।   বিস্তৃতি  ডান|থাম্ব|380x380পিক্সেল|The Nicobar Islands, three of which—Great Nicobar, Little Nicobar, and Katchal Island—provide the natural habitat for these macaques   বাসস্থান    সংরক্ষণ অবস্থা    পাদটীকা                                           তথ্যসূত্র   বিষয়শ্রেণী:আইইউসিএন লাল তালিকার সংকটাপন্ন প্রজাতি বিষয়শ্রেণী:ভারতের স্তন্যপায়ী
ওমারি এলাইজা জিরড-হাচিনসন (; জন্ম: ২৯ অক্টোবর ২০০৩; ওমারি হাচিনসন নামে সুপরিচিত) হলেন একজন জ্যামাইকান-ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং জ্যামাইকা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০২০ সালে, হাচিনসন ইংল্যান্ড অনূর্ধ্ব-১৭ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় দুই বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২২ সালে জ্যামাইকার হয়ে আন্তর্জাতিক পর্যায়ে অভিষেক করেছেন; জ্যামাইকার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।   প্রারম্ভিক জীবন  ওমারি এলাইজা জিরড-হাচিনসন ২০০৩ সালের ২৯শে অক্টোবর তারিখে ইংল্যান্ডের রেডহিলে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  হাচিনসন ইংল্যান্ড অনূর্ধ্ব-১৭ এবং ইংল্যান্ড অনূর্ধ্ব-১৯ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০২০ সালে তিনি ইংল্যান্ড অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি প্রায় ২ বছরে ৪ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল জ্যামাইকা  ২০২২  ১  ০ সর্বমোট  ১  ০   তথ্যসূত্র    বহিঃসংযোগ               বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:জ্যামাইকান ফুটবলার বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:জ্যামাইকার আন্তর্জাতিক ফুটবলার বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:চার্ল্টন অ্যাথলেটিক ফুটবল ক্লাবের খেলোয়াড় বিষয়শ্রেণী:কৃষ্ণাঙ্গ ব্রিটিশ ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ইপ্সউইচ টাউন ফুটবল ক্লাবের খেলোয়াড় বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
এস২, যা এস০–২ হিসেবেও পরিচিত, হলো রেডিও উৎস ধনু এ*-এর নিকটবর্তী একটি তারা যা ১৬.০৫১৮ বছরের কাক্ষিক পর্যায়কালে, প্রায় ৯৭০ Au এর উপ-মূখ্য অক্ষে এবং ১৭ আলোক-ঘন্টার পেরিসেন্টার দুরত্বে একে প্রদক্ষিণ করছে - সূর্যের চারদিকে বৃহস্পতির কাক্ষিক পর্যায়কালের মাত্র ৩০% (প্রায়) বেশি কিন্তু ইহারা সূর্য হতে নেপচুনের দূরত্বের প্রায় চারগুণের কম কাছাকাছি হয় না। ইএসও-এর হিসাবে, জন্মের সময় এর ভর ছিলো আনুমানিক ১৪ M। বর্ণালিগত ধরনের ভিত্তিতে, এর ভর সম্ভবত ১০ থেকে ১৫ সৌর ভরের সমান।  আকাশগঙ্গা ছায়াপথের কেন্দ্রে একটি অতিবৃহৎ কৃষ্ণগহ্বরের অস্তিত্বের প্রমাণ প্রমাণ সংগ্রহের প্রয়াসে, এর পরিবর্তনশীল আপাত অবস্থান, ১৯৯৫ সাল থেকে দুটি দল (ইউসিএলএ এবং ম্যাক্স প্ল্যাঙ্ক ইনস্টিটিউট ফর এক্সট্রাটারেস্ট্রিয়াল ফিজিক্স) কর্তৃক পর্যবেক্ষণ করা হচ্ছে। জমা হওয়া প্রমাণগুলি ধনু এ* কে এমনই একটি কৃষ্ণগহ্বরের অবস্থান হিসাবে চিহ্নিত করে। ২০০৮ সাল নাগাদ, এস২-কে একটি সম্পূর্ণ কক্ষপথের জন্য পর্যবেক্ষণ করা হয়েছিল।  জ্যোতির্বিজ্ঞানীদের একটি দল, প্রধানত ম্যাক্স প্ল্যাঙ্ক ইনস্টিটিউট ফর এক্সট্রাটারেস্ট্রিয়াল ফিজিক্সের থেকে, পৃথিবী থেকে ছায়াপথ কেন্দ্রের দূরত্ব পরিমাপ করতে এসজিআর এ* এর আশেপাশে এস২ এর কাক্ষিক গতিবিদ্যার পর্যবেক্ষণকে ব্যবহার করেছিল। তারা এই দুরত্ব, ৭.৯৪ ± ০.৪২ কিলোপারসেক নির্ধারণ করেন যা অন্যান্য পদ্ধতির দ্বারা পূর্ব নির্ধারিত দূরত্বের সাথে খুবই সামঞ্জস্যপূর্ণ।  ২ মে ২০১৮ সালে, এস২ এর, ধনু এ* এর একটি নিকটবর্তী অভিগমনের সময় এস২ কে যথাযথভাবে ট্র্যাক করা হয়েছিল, যা সাধারণ আপেক্ষিকতার পূর্বাভাসের সাথে সঙ্গতিপূর্ণ ছিলো।   ব্যুৎপত্তি   এস০-২ নামটি সর্বপ্রথম ১৯৯৮ সালে ব্যবহৃত হয়েছিল। এস০ ধনু এ* (ছায়াপথ কেন্দ্রকে নির্দেশ করে) এর এক ধনুসেকেন্ডের মধ্যে একটি নক্ষত্রকে নির্দেশ করে এবং পরিমাপের সময় দেখা যাওয়া দ্বিতীয় নিকটতম তারা ছিল এস০-২। একবছর আগে নক্ষত্রটি কেবল এস২ হিসাবে তালিকাভুক্ত করা হয়, ছায়াপথ কেন্দ্রের কাছে এগারটি অবলোহিত উৎসের মধ্যে দ্বিতীয়টি, প্রায় ঘড়ির কাঁটার বিপরীতে চিহ্নিত। এটি একটি কাকতালীয় বিষয় যে তারকাটি দুটি তালিকায়ই ২ নম্বরে ছিলো এবং অন্যান্য উৎসগুলির ভিন্ন সংখ্যা।   আরও দেখুন    পিএসআর বি১৫০৯-৫৮  পিএসআর জে১৭৪৮-২৪৪৬এডি  আর্দ্রা  বাণরাজা   তথ্যসূত্র    বহিঃসংযোগ   "Star Orbiting Massive Milky Way Centre Approaches to within 17 Light-Hours", ESO Press Release, October 16, 2002    UCLA Galactic Center Group animations   বিষয়শ্রেণী:বি ধরনের মেইন-সিকোয়েন্স তারা বিষয়শ্রেণী:ধনু মন্ডল
পাহাড়তলী ডিজেল কারখানা (বা পাহাড়তলী ডিজেল শপ) বাংলাদেশের একটি লোকোমোটিভ কারখানা, যেখানে বাংলাদেশের মিটার গেজ ডিজেল লোকোমোটিভসমূহের রক্ষণাবেক্ষণ ও সংস্কারের কাজ করা হয়। এই কারখানাটি চট্টগ্রাম জেলার পাহাড়তলী থানার পাহাড়তলী রেলওয়ে স্টেশনের অদূরে পাহাড়তলী ক্যারিজ অ্যান্ড ওয়াগন শপের পাশে অবস্থিত। এই কারখানায় মোট জনবলের সংখ্যা ২৮৮ জন। তবে ২০২০ সালের হিসাবে কর্মরত আছেন মাত্র ১৪৭ জন, এবং শূন্য পদ রয়েছে ১৪১টি।   আরও দেখুন    পাহাড়তলী রেলওয়ে কারখানা   তথ্যসূত্র   বিষয়শ্রেণী:বাংলাদেশের রেলওয়ে কারখানা
থাম্ব|ইসলামি পরিভাষায় তাবেঈনদের পরবর্তী প্রজন্মকে বুঝানো হয়। ছবিটিতে স্পষ্ট আরবি হরফে আল্লাহ তায়লার নাম লিখা আছে। সুতরাং ছবি এবং ক্যাপশনটিকে আমি যথাযথ বলে মনে করি। তাবিঈ তাবিঈন বা তাবেঈ তাবেঈন (, একবচন ) ইসলামি পরিভাষায় তাবেঈনদের পরবর্তী প্রজন্মকে বুঝানো হয়। সুন্নি ইসলামের মতে রাসুল সাল্লাল্লাহু আলাইহি ওয়া সাল্লাম এর পর যে তিনটি শ্রেষ্ঠ প্রজন্ম ছিল, তাবেঈ তাবেঈন তার শেষ প্রজন্ম।   সংজ্ঞা  তাবেঈ তাবেঈন ঐ ব্যক্তিকে বলা যাবে, যিনি অত্যন্ত একজন তাবেঈনের সাক্ষাৎ পেয়েছেন, তার থেকে শিক্ষা গ্রহণ করেছেন এবং ঈমানের সহিত মৃত্যুবরণ করেছেন।  যারা সাহাবীদের পরের প্রজন্মের ব্যক্তি তাদেরকে তাবেঈষ বলা হয়েছে। তারা মুহাম্মাদ (সাঃ) পরবর্তী বা সমসাময়ীক যুগের লোক ছিলেন তবে তাঁর সাথে ব্যক্তিগতভাবে পরিচিত ছিলেন না বরং কোন সাহাবীর সাথে ব্যক্তিগতভাবে পরিচিত ছিলেন, জানতেন। আর যারা তাবি'ঈগণের কারো সাথে ব্যক্তিগতভাবে পরিচিত ছিলেন, জানতেন তারাই হলেন তাবেঈ তাবেঈন বা দ্বিতীয় পর্যায়ের লোক।  তাবেঈ তাবেঈন সম্পর্কে রাসূলের বাণী, "ইবনে মাসউদ থেকে বর্ণিত নবী সাল্লাল্লাহু আলাইহি ওয়া সাল্লাম বলেন: “সর্বোত্তম মানুষ হচ্ছে- আমার প্রজন্ম। এরপর যারা আসবে তাঁরা। এরপর যারা আসবে তাঁরা। অতঃপর এমন কওম আসবে যাদের সাক্ষ্য হলফের পিছনে, হলফ সাক্ষ্যের পিছনে ছুটাছুটি করবে। ”"   তাবেঈ তাবেঈনগণের তালিকা    সুফিয়ান আল তাওয়ারি (97–161 A.H.)   সুফিয়ান ইবনে উয়াইনাহ (মৃত্যু. 198 A.H.)  মালিক ইবনে আনাস  ইমাম আবূ ইউসুফ  মুহাম্মদ ইবনে হাসান শাইবানী  আল-আহওয়াজি (d. 158 A.H.)  আব্দুল্লাহ ইবনে মুবারক (118/726-797 AH/CE)  মুহাম্মদ আল বুখারী  ইমাম শাফিঈ  আহমদ বিন হাম্বল  ইমাম জাফর আল সাদিক  আল কাসিম ইবনে মুহাম্মদ ইবনে আবু বকর আস সিদ্দিক  সুফিয়ান সাওরী  সুফিয়ান ইবনে উয়াইয়াহ  আল লাইদ ইবনে সাদ  হাম্মাদ ইবনে জায়েদ  মক্কি ইবনে ইব্রাহিম (125–210 A.H.; 742–825 AD)  ফুদাইল ইবনে ইয়াদ  দাউদ আত-তাই  সিররি আস সাক্তি (155-253 A.H.)  আবদুল্লাহ শাহ গাজী  ইবনে সিরীন  ইমাম সাখাভি   ইমাম কুরতুবি  তথ্যসূত্র  বহিঃসংযোগ  তাবেঈ তাবেঈনগণের তালিকা  বিষয়শ্রেণী:ইসলামি পরিভাষা
বালা তালেকান জেলা () ইরানের আলবোর্জ প্রদেশের তালেকান কাউন্টিতে অবস্থিত একটি জেলা। ২০১৬ সালের সর্বশেষ আদমশুমারি অনুসারে, জেলার জনসংখ্যা ছিল ২,৮০৫টি পরিবারের ৭,৩৩৯ জন। জেলার বৃহত্তম গ্রাম হল ডিজান, যেখানে ৬৬৫ জন বাসিন্দা বাস করে।  + বালা তালেকান জেলার জনসংখ্যা প্রশাসনিক বিভাগ  ২০১৬ জাস্টন গ্রামীণ জেলা  ৪,১৯৩ কেনার রুদ পল্লী জেলা  ৩,১৪৬ মোট  ৭,৩৩৯   তথ্যসূত্র   বিষয়শ্রেণী:আলবোর্জ প্রদেশের জেলা বিষয়শ্রেণী:তালেকান জেলা
মধ্যপ্রদেশ যুব কংগ্রেস বা এমপি যুব কংগ্রেস হল ভারতীয় যুব কংগ্রেসের রাজ্য সংগঠন, ভারতীয় জাতীয় কংগ্রেসের যুব শাখা হিসাবে প্রতিষ্ঠিত। বিক্রান্ত ভূরিয়া মধ্যপ্রদেশ যুব কংগ্রেসের বর্তমান সভাপতি।   বিভিন্ন ইস্যুতে অবস্থান    মান্দসৌরের কৃষকদের অস্থিরতা  ২০১৭ সালে মধ্যপ্রদেশ যুব কংগ্রেসের সভাপতি মধ্যপ্রদেশের রাজ্যপালের কাছে একটি স্মারকলিপি পেশ করেছিলেন যাতে কৃষকদের বিক্ষোভের সময় মন্দসৌরে পুলিশের গুলিতে ছয় কৃষকের মৃত্যুতে ভারতীয় জনতা পার্টি (বিজেপি) এবং সিএম শিবরাজ সিং দ্বারা পরিচালিত রাজ্য সরকারকে বরখাস্ত করা হয়।  তারা কৃষকদের জন্য একটি ধর্নার (আন্দোলন) পরিকল্পনাও করেছিল।   প্রধানমন্ত্রী মোদির পাকোড়া রোজগার  ২০১৮ সালের ফেব্রুয়ারীতে যুব কংগ্রেস ভোপালে একটি পাকোড়া স্টল স্থাপন করেছিল। তাদের উদ্দেশ্য ছিল প্রধানমন্ত্রী নরেন্দ্র মোদীর এমন বক্তব্যের প্রতিবাদ করতে যে পাকোড়া বিক্রি করাও একটি কর্মসংস্থান। এটি অনেক যুবককে বিরক্ত করেছে যারা চাকরি পাওয়ার জন্য কঠোর চেষ্টা করছে।   তথ্যসূত্র    বহিঃসংযোগ    iyc.in  বিষয়শ্রেণী:মধ্যপ্রদেশের রাজনীতি বিষয়শ্রেণী:ভারতীয় যুব কংগ্রেস
স্যার পুরুষোত্তমদাস ঠাকুরদাস গুজরাটি সুতার বণিক ছিলেন, ভারতের মুম্বাইয়ের ব্যবসায়ী এবং শিল্পপতি।  তিনি ছিলেন বোম্বাই পরিকল্পনার অন্যতম স্বাক্ষরকারী, যা ভারতের স্বাধীনতা-উত্তর অর্থনীতির প্রস্তাবনা তৈরি করেছিল।  তিনি জি ডি বিড়লার সাথে ১৯২৭ সালে মহাত্মা গান্ধীর পরামর্শে ফেডারেশন অব ইন্ডিয়ান চেম্বারস অফ কমার্স অ্যান্ড ইন্ডাস্ট্রির প্রতিষ্ঠা করেছিলেন।    তথ্যসূত্র   বিষয়শ্রেণী:মুম্বইয়ের ব্যবসায়ী বিষয়শ্রেণী:গুজরাতি ব্যক্তি বিষয়শ্রেণী:মুম্বইয়ের গুজরাতি বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা বিষয়শ্রেণী:ভারতীয় জনহিতৈষী বিষয়শ্রেণী:ভারতীয় ব্যাংকার
থাম্ব|কিরগিজ মানাসি মানাস মহাকাব্য (, ماناس دستانی, ) কিরগিজদের ঐতিহ্যগত গ্রন্থ যা ১৮ শতকের দিকে রচনা করা হলেও লোকবিদ মতে তা আরো পুরানো। এর পটভূমি দাস্ত-ই কিপচাক ও ঐরাত এর অন্তর্বর্তী পর্বতমালার পার্শ্ববর্তী এলাকা, জাঙ্গেরিয়া অঞ্চল থেকে আগত তুর্ক যাযাবরদের ১৭ শতকে ঘটে যাওয়া ঘটনাপ্রবাহ।  কিরগিস্তান সরকার ১৯৯৫ সালে মানাস রচনার ১০০০ বছর পূ্র্তি উৎযাপন করে। এই মহাকাব্যের মহানায়ক এবং তার ঐরাত-শত্রু, জলয় এর বর্ণনা ফার্সি রচনায় ১৭৯২-৯৩ এর দিকে পাওয়া যায়। এই মহাকাব্যটি বিশ্বের সর্ব বৃহৎ, যার মোট লাইনের সংখ্যা ৫,০০,০০০, যদিও বেশ কিছু ঘটনার বর্ণনার পুনরাবৃত্তি দেখা যায়।Tagirdzhanov, A. T. 1960. "Sobranie istorij". Majmu at-tavarikh, Leningrad.   তথ্যসূত্র   বিষয়শ্রেণী:মৌখিক সাহিত্য
টে তিয়ারে অ্যাসোসিয়েশন (টিটিএ) হল কুক দ্বীপপুঞ্জের এলজিবিটিকিউআই++ সমর্থনকারী সংস্থা। এটি দেশের 'আকাভা'ইন (নারীর মতো আচরণ), ꞌআকাতুতুতানে (কুক দ্বীপপুঞ্জের মাওরি সংস্কৃতির মধ্যে নির্দিষ্ট লিঙ্গ পরিচয়) এবং এলজিবিটি সম্প্রদায়কে সম্মানিত করার জন্য কাজ করে।   পটভূমি  টে তিয়ারে অ্যাসোসিয়েশন ইনকর্পোরেটেড (টিটিএ) আনুষ্ঠানিকভাবে ২০০৭ সালের ৩০শে নভেম্বর তারিখে রারোটোঙ্গা হাইকোর্টে নিবন্ধিত হয়। এটি কুক দ্বীপপুঞ্জে শিক্ষা এবং প্রচারের উদ্দেশ্যে আকাভাইনকে একত্রিত করার জন্য প্রতিষ্ঠিত একটি সংস্থা। ২০০৮ সালের ২১শে জুন তারিখে প্যাসিফিক আইল্যান্ডস এইডস ফাউন্ডেশনের সাথে অংশীদারিত্বের একটি অংশ হিসেবে টে তিয়ারে অ্যাসোসিয়েশন আনুষ্ঠানিকভাবে চালু হয়। এটি কুক দ্বীপপুঞ্জের প্রথম এলজিবিটিকিউআই++ উপদেষ্টা গোষ্ঠী।   প্রচারণা  প্রতিষ্ঠার পর থেকে টিটিএ যৌন স্বাস্থ্য সচেতনতা, যৌনবাহিত সংক্রমণ প্রতিরোধ এবং এইচআইভি প্রতিরোধের উদ্দেশ্যে প্রচার করে আসছে। সম্প্রদায় গঠনও এর উদ্দেশ্যের একটি গুরুত্বপূর্ণ দিক, কারণ এই সম্প্রদায়ের কিছু সদস্য তাদের পরিচয় এবং যৌনতার কারণে তাদের পরিবার থেকে বিচ্ছিন্ন।  সমকামিতাকে অবৈধ ঘোষণা করে এমন বৈষম্যমূলক আইন বাতিলের জন্য টিটিএ কুক দ্বীপপুঞ্জে প্রচার চালাচ্ছে। বর্তমান আইনি পরিস্থিতির সমাধান করার জন্য টিটিএ কুক দ্বীপপুঞ্জের সংবিধানের ধারা ৬৪ ব্যবহার করছে, যা মানুষকে বৈষম্য থেকে রক্ষা করে। টিটিএ ২০১৯ সালের ২৭শে নভেম্বর তারিখে প্রাইড কুক আইল্যান্ডস ক্যাম্পেইন চালু করে।  ২০২০ সালে, কর্মী সোনিয়া আপা তেমাতা একটি পিটিশনের আয়োজন করেছিলেন, যেখানে সমকামিতা বিরোধী আইন বাতিলের পক্ষে ৫০০০ জনেরও বেশি মানুষের স্বাক্ষর সংগ্রহ করা হয়েছিল।  নিউজিল্যান্ডের সংসদ সদস্য লুইসা ওয়াল টিটিএ-র কাজের সমর্থনে সোচ্চার ছিলেন, তিনি বলেছিলেন যে কুক দ্বীপপুঞ্জের সমকামী আইনগুলি ব্রিটিশ উপনিবেশবাদের সরাসরি উত্তরাধিকার। কুক দ্বীপপুঞ্জে সমকামিতাকে অপরাধীকরণের কারণে ২০২০ সালে কুক আইল্যান্ডের বাসিন্দা অ্যালেক্স নিকোলস অস্ট্রেলিয়ার সিডনিতে গিয়ে জোশুয়া নিকোলসকে বিয়ে করেন।  ২০১৯ সালে এলটন জনের বায়োপিক রকেটম্যানের প্রদর্শনের উপর নিষেধাজ্ঞাকে চ্যালেঞ্জ করে টিটিএ একটি প্রচারণার নেতৃত্ব দেয়। প্রধান সেন্সর কর্তৃক এই নিষেধাজ্ঞা আরোপিত হওয়ার কথা ছিল। টিটিএ সফলভাবে যুক্তি দিয়েছিল যে এই নিষেধাজ্ঞা অসাংবিধানিক।   সংস্কৃতি  ২০২০ সালে টে তিয়ার অ্যাসোসিয়েশন কুক দ্বীপপুঞ্জের উদ্বোধনী প্রাইড দিবসের আয়োজন করেছিল, তবে কোভিড-১৯ এর কারণে অনুষ্ঠানটি বাতিল করা হয়েছিল। টিটিএ নৃত্যদলটি ২০২১ সালে কুক আইল্যান্ডস বিজনেস অ্যান্ড প্রফেশনাল উইমেন'স অ্যাসোসিয়েশন (বিপিডব্লিউ)-এর আন্তর্জাতিক নারী দিবসের অনুষ্ঠানে পরিবেশনা করেছিল।   উল্লেখযোগ্য ব্যক্তিরা    টুয়েন, লেডি মার্স্টার্স (পৃষ্ঠপোষক)  ভ্যালেরি উইচম্যান (প্রাক্তন সভাপতি)  রেজিনা পোটিনা (প্রাক্তন সভাপতি)   তথ্যসূত্র    বহিঃসংযোগ    ইউটিউব : তাগাতা প্যাসিফিকা: মেগানেশিয়ার মুক্তা হল তরুণ ফাফাফাইন এবং আকভাইনের একটি দল  বিষয়শ্রেণী:কুক দ্বীপপুঞ্জ বিষয়শ্রেণী:এলজিবিটিকিউ সংগঠন
মায়াভেদ (সংস্কৃত: मायाभेद:) হল অবিদ্যা (অজ্ঞতা) লঙ্ঘন বা অপসারণ। শব্দটির অর্থ হল মায়ার কারণে সৃষ্ট ভ্রমের বিনাশ, যা সঠিক জ্ঞান, ব্রহ্মের জ্ঞান লাভ/ভোরের সঙ্গে মিলিত হয়। ঋগ্বেদের সূক্ত ১০.১৭৭ তার তিনটি মন্ত্রে মায়াভেদকে সম্বোধন করে তার নিজস্ব রহস্যময় উপায়ে এই উদ্দেশ্যটি পরিবেশন করে। এই স্তোত্রের কেন্দ্রীয় বিষয়বস্তু হল বস্তুগত সৃষ্টির কারণ মায়া বা বিভ্রমের বিচক্ষণতা। মায়াভেদ ঋগ্বৈদিক দেবতাদের মধ্যে অন্যতম।  তথ্যসূত্র  বিষয়শ্রেণী:ঋগ্বেদ বিষয়শ্রেণী:হিন্দু দার্শনিক ধারণা